Jean-Marc Gounon el xe on ex pilota automobilistego fransese, che ga corso anca inte ła formula 1. El ga debutà inte ła masima serie el 24 de otobre 1993. El ga partisipà a 9 gran premi, sensa conquistar gnanca on punto. El fa el so esordio inte i kart inte el 1978. Inte el 1985 el pasa a gare co veture a rude squerte inte ła Formula Renault. In tri stagioni el ghe riesse a vincer sie gare e a terminar par do olte seondo inte el canpionà. Inte el 1988 el pasa al canpionato fransese de Formula 3, dove el conquista el titolo, co sinque vitorie de gara, l'ano seguente. Inte el 1990 el pasa ala Formula 3000 col team rivando nono in clasifega final. L'ano seguente el pasa al team col qual el vinse na gara, e giunge sesto inte ła clasifega general. Inte el 1992 core par la , otegnendo anca in 'sta stagion na vitoria. Inte el 1993, dopo on test col team Larrousse, el core do gran premi de Formula 1 inte ła Minardi, costreto in entrambi i casi a ritirarse. L'ano seguente el core par sete olte co la non competitiva Simtek. El meior risutado xe on 9° posto inte el Gran Premio di Fransia. Abandonaa la formula 1 el corerà poi inte i canpionai co veture turismo rivando seondo ne l'edision 1997 dela 24 Ore di Le Mans.